નાયબ મુખ્યપ્રધાને કહ્યું કે, હાર્દિકે મુળ આંદોલન ઓબીસીમાં પાટીદારોને અનામત આપવાની માગણી સાથે શરૂ કરતાં સમાજ એની સાથે જોડાયો હતો, હવે કોંગ્રેસ સાથેની ગોઠવણ મુજબ એકાદ બે દિવસમાં હાર્દિક અને એના પાસના કેટલાક આગેવાનો સાથે પ્રદેશ નેતાગીરી સાથે એક કથિત બેઠક થશે. આ બેઠક પછી દિલ્હીમાં કપિલ સિબ્બલ જેવા નેતા સાથે હાર્દિકની બેઠક કરાવી રાહુલ ગાંધીની સભામાં, રેલીમાં કંઇ ન થાય એ માટે ૨૦ ટકા ઇબીસીની જાહેરાત કરાશે તેવો નાયબ મુખ્યપ્રધાને કોંગ્રેસમાંથી મળેલી માહિતીના આધારે ઘટસ્ફોટ કર્યો હતો.